b'\n_START_ARTICLE_\nWelcome Home (Sanitarium)\n_START_SECTION_\nSangtekst\n_START_PARAGRAPH_\nTeksten til Welcome Home (Sanitarium) ble inspirert av Ken Keseys roman Gj\xc3\xb8keredet. Som resten av sangene p\xc3\xa5 Master of Puppets handler denne sangen ogs\xc3\xa5 om maktesl\xc3\xb8sthet. Denne teksten handler spesielt om f\xc3\xb8lelsen av galskap og hvordan det er \xc3\xa5 v\xc3\xa6re fanget i et sanatorium, som for\xc3\xb8vrig er en form for galehus. Sangen avsluttes med noen korte stroffer som kanskje kan tolkes som at asylumet blir utsatt for et oppr\xc3\xb8r.\n_START_SECTION_\nMusikken\n_START_PARAGRAPH_\nSangen starter rolig, med harmonisk gitar som skal forestille timer som sakte tikker forbi. Etter den cirka 20 sekunder lange introen starter hovedriffet som vedvarer gjennom hele sangen. Sangteksten s\xc3\xa5 vel som vokal i seg selv blir progressivt tyngre og tyngre etter hvert som sangen kommer videre. Gitarlyden blir ogs\xc3\xa5 mer "heavy" jo lengre en kommer ut i sangen, og sangen avsluttes med flere soloer. _NEWLINE_Den originale demoen til denne sangen inneholder en utvidet avslutning som er bygget opp av noen bass og gitar-soloer brukt i "Orion" fra samme album.\n_START_SECTION_\nLive\n_START_PARAGRAPH_\nWelcome Home (Sanitarium) er en av Metallicas mest popul\xc3\xa6re sanger blant fans. Den er en konsertfavoritt og har blitt spilt omkring 700 ganger live. Den har ogs\xc3\xa5 enkelte ganger blitt kombinert med sangen Master of Puppets. Denne kombinasjonen blir ofte kalt "Mastertarium".'